Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/15), а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Б. И. од Скопје, поднесена против Министерството за култура и туризам, по предметот Барање за пристап до информации од јавен карактер, на ден 26.03.2025 година го донесе следното:

**Р Е Ш Е Н И Е**

1. Жалбата изјавена од Б. И. од Скопје, поднесена против Министерството за култура и туризам, заведена во Агенцијата под бр.08-94 на 11.03.2025 година, по предметот Барање за пристап до информации од јавен карактер, **СЕ УВАЖУВА**.

**2. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

## Б. И. од Скопје, како што е наведено во Жалбата, на 04.02.2025 година поднел Барање за пристап до информации од јавен карактер до Министерството за култура и туризам, со кое побарал по е-маил да му се достави препис од следната информација:

## “Скенирани примероци од следните документи:

## Бр.24-830/1

## Бр.24-830/2

## Бр.24-830/3“

## Постапувајќи по ова Барање, Имателот на информации на 10.02.2025 година до Барателот му доставил емаил, на кој наведува: „...барањето е проследено на понатамошна надлежност до Сектор за издавачка дејност предмет бр.УП 03-21 од 10.02.2025 година. Согласно член 8 став (3) од Законот за слободен пристап до информации од јавен карактер како и Процедурата за постапување по прием на барање за слободен пристап до информации ...ве информирам дека рокот за доставување на Решението за одобрување на информации ќе биде продолжен со цел соодветно да одговориме на приложеното барање како Имател на информации.“

## Имателот на информации на 17.02.2025 година до Барателот, повторно доставил е-маил на кој наведува дека: „Од страна на секторот е доставено Известување бр.Уп1 03-21 од 14.02.2025 година со кое Барателот е должен да ја наведе информацијата со која сака да се запознае со цел да се утврди исполнетоста на став (5) од истиот член, односно дали од предметот на барањето произлегува дека се работи за барање за пристап до информации согласно овој Закон...“

## Баратателот на информации истиот ден, 17.02.2025 година му одговорил на Имателот на информации електронски, каде наведува дека: „Под еден архивски број постои само еден документ во еден орган! Јас во барањето ги наведов архивските броеви на документите кои ги барам, а кои се однесуваат на евалуацијата на проектите од страна на стручната комисија за годишниот конкурс за финансирање проекти од национален интерес во културата од областа на литературата и издавачката дејност за 2025 година.“

Имателот на информации постапувајќи по Дополнувањето на барањето на 19.02.2025 година му доставил е-маил на Барателот, со која бара „Проследувам разговор од непосрена комуникација со раководителот на Сектор за издавачка дејност – Билјана Туџарова која бара од ваша страна да дадете образложение за вашето барање дали се однесува на проектот кои не е прифатен....Ве замолуваме да дадете конкретно објаснување со цел да ви ги проследиме информациите соодветно како Иматели.“

Имателот на информации на 21.02.2025 година по електронски пат до Барателот на информации му доставил допис „Препраќање на дел од барање за пристап до информации од јавен карактер“ бр.УП1-03-21 од 21.02.2025 година, насловен од Сектор за нормативно-управни работи и за авторското право и сродните права до Сектор за издавачка дејност. Во дописот е наведено: „....барателот не ја наведел информацијата со која сака да се запознае со цел да се утврди исполнетоста од став (5) за таа цел службеното лице ...во електронска форма на ден 19.02.2025 година го проследи дописот со тоа што истиот ден од страна на барателот е дадено образложение со тоа што бара „Извештај на комисијата за сите проекти, како и скенирани примероци од следните документи: ....“ потребно е во рок од пет (5) дена од приемот на овој допис да ја доставите бараната информација до службеното лице за посредување со информации од јавен карактер.“

Поради тоа што Имателот на информации не постапил по Барањето на Барателот, Барателот на информации во законски предвидениот рок достави Жалба до Агенцијата, заведена под број 08-94 од 11.03.2025 година.

Агенцијата, преку е-маил заведен под број 08-94 од 11.03.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

 Имателот на информации на 21.03.2025 година до Агенцијата достави е-маил на кој наведува: „..од страна на секторот е побарано одговорното лице за посредување со информации од јавен карактер да состави Записник за спроведување на тест на штетност во согласност со Законот имајќи предвид дека бараната информација содржи податоци на сите подносители на пријави на Годишни конкурси за реализација на проекти од национален интерес ...воедно ве известуваме дека и Барателот на информацијата Б. И. има доставено жалба. Имено барателот на информацијата има доставено Пријава на Годишниот конкурс за публикации за 2025 година заверена со број УП! 543-2024 година која е одбиена и е составен дел од Извештајот на комисијата за култура и туризам донесе Решение да се одбие проект кое Барателот на информација го обжалува со жалба...како Имател на информација во моментот постапуваме по барањето со тоа што ќе биде донесено соодветно решение согласно поднесеното барање.“

На 24.03.2025 година Барателот на информации до Агенцијата достави е-маил, на кој наведува: „....МКТ со самото известување дека е потребно подолг временски период за припрема на побараните информации од јавен карактер, го одобри моето барање, во спротивно во рокот од 20 дена со решение требаше да го одбие моето барање...Не може истата информација да е информација од јавен карактер во 2023/24, а потоа во 2025 да се класифицира како нејавна информација...“

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**